Die eerste Stadshaan Claudia Eicker-Harris: Graffiti Boeke
Die eerste Stadshaan
Illustreerder: Juan Carlos Federico
In Die eerste Stadshaan word Kloupoot die hoenderhaan een nag wakker van die klank van motors wat toet. Hy is baie ontsteld toe hy ontdek dat die stad besig is vinnig uit te brei - tot teenaan die rustige plaas waar hy woon.
Hy besluit dat hy die plaas moet verlaat om een te soek wat rustiger is. Maar hy kan nie net alles so los en padgee nie.
Jaar na jaar het hy elke mens en dier op die plaas wakker gemaak en dit is sy plig om seker te maak iemand neem sy taak oor. Hy besluit om oudisies te hou om die geskikte voël te vind wat hom kan vervang.
Na baie vermaaklike en frustrerende oudisies vind Kloupoot sy perfekte plaasvervanger.
- 'n Genotvolle en interessante storie wat jong kinders sal boei
- Pragtige uitdrukkingsvolle diere-illustrasies
- 'n Humoristiese uitbeelding van verskillende voëlsoorte
- Kinders word bekendgestel aan 'n paar interessante voëlroepe
- Geskik om aan kinders voor te lees, maar ook vir selfl ees
Claudia Eicker-Harris is reeds vyftien jaar bekend op die terrein van korporatiewe geleenthede en teater en het ook artikels oor die lewe as 'n werkende ma geskryf. Claudia het onlangs begin kinderstories skryf, veral prenteboeke wat haar gunsteling is.
Die Argentynse grafiese ontwerper en illustreerder, Juan Carlos Federico, woon in Buenos Aires. Hy ontvang verskeie toekennings vir die ontwerp van korporatiewe beelde, asook
redaksionele en plakkaat-ontwerp en verwerf die eerste prys vir die beeldontwerp van die Stad van Buenos Aires. Juan Carlos Frederico begin in 2007 voltyds illustreer.